32บจ.เลี่ยงม็อบย้ายที่ประชุมหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ตลาดเผย 32 บจ. เปลี่ยนที่ประชุมผู้ถือหุ้น ไม่เกินกำหนดกรอบเวลาของกระทรวงพาณิชย์ 
นางภัทรียา เบญจพลชัย กรรมการและผู้จัดการตลาดหลักทรัพย์แห่งประเทศไทย เปิดเผยว่า บริษัทจดทะเบียน (บจ.) จำนวน 32 บริษัท ได้รับผลกระทบจากการชุมนุมของเสื้อแดงที่ปักหลักบริเวณสี่แยกราชประสงค์ จนต้องเปลี่ยนสถานที่การประชุมสามัญผู้ถือหุ้นประจำปี 2553 ซึ่งถือเป็นเรื่องสุดวิสัยที่การชุมนุมขยายผล
สำหรับบริษัทที่ได้รับผลกระทบนี้ ได้เปลี่ยนสถานที่ประชุมออกไปยังโรงแรมที่คาดว่าไม่ได้รับความเสี่ยงจากการปะทะ ดังนั้นขอให้ผู้ถือหุ้นติดตามข่าวสารก่อนไปร่วมประชุมผู้ถือหุ้น
“ตามกฎหมายกระทรวงพาณิชย์ กำหนดการประชุมสิ้นสุดสิ้นเดือน เม.ย.นี้ ขณะนี้ยังไม่พบว่ามีบจ.เลื่อนออกไปจากกรอบสิ้นเดือน เม.ย.นี้ แต่ถ้าเป็นเหตุสุดวิสัยจริงๆ ต้องเลื่อนวันออกไป ตลาดจะเป็นตัวกลางคุยกับกระทรวงพาณิชย์ แต่ขณะนี้ยังไม่มีรายใดเลื่อนวันออกไป” นางภัทรียา กล่าว 
บริษัท เอเชี่ยนพร็อพเพอร์ตี้ ดีเวลลอปเม้นท์ (AP) วันที่ 27 เม.ย. โรงแรมมณเฑียร ริเวอร์ไซด์
บริษัท จีสตีล (GSTEEL) เปลี่ยน เป็น โรงแรมแมนดาริน วันที่ 29 เม.ย.นี้ เวลา 13.30 น. 
ธนาคารนครหลวงไทย (SCIB) วันที่ 29 เม.ย. เวลา 10.00 น. โรงแรมรอยัล ออคิด เชอราตัน เจริญกรุง
บริษัท ไทยคาร์บอน แบล็ค (TCB) วันที่ 30 เม.ย. เวลา 15.00 น. โรงแรมแกรนด์ มิลเลนเนียม สุขุมวิท และบริษัท เคซีอี อีเลคโทรนิคส์ (KCE) วันที่ 29 เม.ย. เวลา 15.00 น. โรงแรมสวิสโฮเต็ล เลอ คองคอร์ด